Kyrylivka
Kyrylivka (ukr. Кирилівка) arba Kirilovka (rus. Кирилловка) – miesto tipo gyvenvietė pietų Ukrainoje, Zaporožės srityje, Melitopolio rajone, kurortas Azovo jūros pakrantėje. Yra 50 km į pietus nuo Melitopolio, smėlėtoje nerijoje tarp Utliuksos ir Moločno limanų. Veda kelias iš Jakymivkos. Balneologinis kurortas, naudojamas iš limanų išgaunamas gydomasis purvas. Yra vandens parkas, delfinariumas.